Rei Ayanami

Rei Ayanami on Neon Genesis Evangelion -anime- ja mangasarjassa esiintyvä kuvitteellinen mecha-robotin ohjaaja.Camp & Davis 2007 Hahmon suunnitteli Yoshiyuki Sadamoto yhdessä sarjan ohjanneen Hideaki Annon kanssa.Azuma 2009, s. 50Fujie & Foster 2004, s. 97-98 Hänestä käytetään sarjassa myös nimitystä "ensimmäinen lapsi".

 Piirteet 

Rei on sinihiuksinen ja kalpea.Azuma 2009, s. 52 Luonteeltaan hän on hiljainen ja vaatimaton ja pitää lukemisesta. Sarjan alussa hän ei pysty avaamaan tunteitaan kuin johtajalleen Gendo Ikarille, mutta sarjan edetessä alkaa kukoistaa ihmisenä lähestyessään Gendon poikaa Shinjiä.Fujie & Foster 2004, s. 39

Sarjassa esiintyy tarkalleen ottaen kolme Reitä. Ensimmäinen kuolee Naoko Akagin käsissä, kun taas toinen uhraa itsensä Shinjin puolesta jaksossa 23.

Rein asema kloonina tulee ilmi sarjan puolivälin paikkeilla. Katsojalle ei missään vaiheessa selviä varmasti, kenestä otettua geneettistä materiaalia Rein kloonaamisessa on käytetty. Sarjassa kuitenkin vihjaillaan, että Rei on peräisin Shinjin äidistä ja Gendon vaimosta Yui Ikarista. Esimerkiksi jaksossa 15 Shinji sanoo, että hänestä tuntuu kuin hän katselisi omaa äitiään katsoessaan vaatteitaan kuivaavaa Reitä.Fujie & Foster 2004, s. 79

Päivämäärä 30. maaliskuuta 2001 on mainittu Rein syntymäpäiväksi.

Psykiatri Tamaki Saitōn mukaan Rei Ayanami on animessa Nanako SOS -sarjasta lähtien esiintyneen ”pygmalionismin” kulminoituma. Hahmon persoonan tyhjyys tulee hänen mukaansa täydellisesti ilmi tämän asemassa kloonina.Tamaki 2011, s. 124-125

 Nimi 

Rei Ayanamin sukunimi viittaa Guadalcanalin taistelussa uponneeseen Japanin keisarillisen laivaston Fubuki-luokan hävittäjä Ayanamiin. Sana rei (霊) tarkoittaa "henkeä", kun taas shinji tarkoittaa "Jumalan poikaa" ja gendo (言動) "sanoja ja tekoja". Hahmojen nimet muodostavat näin viittauksen kolminaisuusoppiin:Fujie & Foster 2004, s. 121

 Sarjassa 

Rei esiintyy ensimmäisen kerran Neon Genesis Evangelionin ensimmäisessä jaksossa, jossa hänet nähdään toinen silmä kipsin peitossa ja vartalo siteiden peittämänä. Hän on yksi niistä Tokio-3:ssa sijaitsevan NERV-osaston palveluksessa olevista 14-vuotiaista lapsista, joiden on mahdollista ohjata valtavaa ihmishahmoista Evangelion-robottia eli EVA:ta, joita tarvitaan maailman suojelemiseen Enkeli-nimisiltä hyökkääviltä olennoilta. Samaan aikaan hän käy koulua yhdessä muiden Eva-ohjaajien Shinji Ikarin ja Asuka Langleyn kanssa.

Jaksossa 5 Rei läimäisee Shinjiä ärtyneenä kasvoille tämän paljastettua, että ei luota omaan isäänsä. Jaksossa 6 hän pelastaa Shinjin enkeli Ramielilta avaruussukkulasta irrotetulla lämpökilvellä, mikä antaa tälle mahdollisuuden tuhota kyseinen enkeli positroniaseella.

Sarjaa seuranneessa kokoillan elokuvassa End of Evangelion Rei kohtaa loppunsa, ja jättiläismäinen versio hänestä sulauttaa itseensä sarjan hahmojen sieluja. Ainoastaan Shinji Ikari onnistuu estämään itseään yhdistymästä häneen.

 Vaikutus 

Rei Ayanami on usein mainittu merkittävänä vaikuttajana 1990-luvun animen naispuolisten hahmojen osalta. Neon Genesis Evangelionia seuranneiden sarjojen hahmoista ainakin Kidō Senkan Nadeshikon Ruri Hoshino, Akihabara Dennōgumin Ōtorii Tsubame ja Serial Experiments Lainin Lain Iwakura on katsottu Rei Ayanamista inspiraatiota ammentaviksi.Azuma 2009, s. 49-52 Kulttuurikriitikko Hiroki Azuma kuitenkin katsoo, että vaikutteet eivät ole suoraa kopiointia, vaan seurausta siitä, että Rei Ayanamin hahmo yksinkertaisesti muutti vaivihkaa sitä, mikä hahmosuunnittelussa oli suosittua ja hyväksyttävää.

 Lähteet 




 Viitteet 

 Aiheesta muualla 
 Rei Ayanami EvaGeeks.org-wikisivustolla

Luokka:Kuvitteelliset kloonit
Luokka:Kuvitteelliset lapsisotilaat
Luokka:Manga- ja animehahmot